
Ministru kabineta noteikumi Nr. 170
Rīgā 2022. gada 15. martā (prot. Nr. 15 17. §)
Grozījumi Ministru kabineta 2014. gada 25. novembra noteikumos Nr. 727 "Darbības programmas "Pārtikas un pamata materiālās palīdzības sniegšana vistrūcīgākajām personām 2014.–2020.gada plānošanas periodā" īstenošanas noteikumi"
Izdoti saskaņā ar Eiropas Atbalsta fonda vistrūcīgākajām
personām 2014.–2020.gada plānošanas perioda vadības
likuma 11.panta 1., 2., 3., 4., 5. un 6.punktu
· Izdarīt Ministru kabineta 2014. gada 25. novembra noteikumos Nr. 727 "Darbības programmas "Pārtikas un pamata materiālās palīdzības sniegšana vistrūcīgākajām personām 2014.–2020.gada plānošanas periodā" īstenošanas noteikumi" (Latvijas Vēstnesis, 1999, 167./168. nr.; 2014, 245. nr.; 2015, 245. nr.; 2016, 124. nr.; 2018, 43., 251. nr.; 2020, 98A., 248. nr.; 2021, 130., 194. nr.) šādus grozījumus:
· 1. Papildināt ar 3.1 punktu šādā redakcijā:
· "3.1 Ja partnerorganizācija sniedz atbalstu Ukrainas civiliedzīvotājiem Ukrainas civiliedzīvotāju atbalsta likuma izpratnē (turpmāk – Ukrainas civiliedzīvotājs), kuri saņēmuši pašvaldības sociālā dienesta izsniegtu rakstisku izziņu par atbilstību vienam no šo noteikumu 4. punktā minētajiem statusiem, partnerorganizācija minētajā likumā noteiktā atbalsta sniegšanas laikā:
· 3.11. nodrošina Ukrainas civiliedzīvotājam šo noteikumu 9. punktā minēto komplektu izsniegšanu atbilstoši šo noteikumu 28. punktā minētajai kārtībai;
· 3.12. piedāvā Ukrainas civiliedzīvotājam iespēju brīvprātīgi piedalīties šo noteikumu 32. punktā minētajos papildpasākumos;
· 3.13. nodrošina atsevišķu Ukrainas civiliedzīvotājam sniegtā atbalsta uzskaiti šo noteikumu 29. punktā noteiktajā kārtībā."
· 2. Papildināt ar 3.2 punktu šādā redakcijā:
· "3.2 Par šo noteikumu 3.11. un 3.12. apakšpunktā noteiktā atbalsta sniegšanu Ukrainas civiliedzīvotājam sadarbības iestāde veic partnerorganizācijai šo noteikumu 54.1. un 54.2. apakšpunktā noteikto netiešo attiecināmo izmaksu maksājumu atbilstoši šo noteikumu 57. punktam."

